CELEX: 32016D2065
Language: lt
Date: 1479945600000
Title: 2016 m. lapkričio 24 d. Komisijos įgyvendinimo sprendimas (ES) 2016/2065 dėl tam tikrų apsaugos priemonių, susijusių su labai patogenišku H5N8 potipio paukščių gripu Danijoje (pranešta dokumentu Nr. C(2016) 7737) (Tekstas svarbus EEE )

25.11.2016   
            
            
               LT
            
            
               Europos Sąjungos oficialusis leidinys
            
            
               L 319/65
            
         KOMISIJOS ĮGYVENDINIMO SPRENDIMAS (ES) 2016/2065
   2016 m. lapkričio 24 d.
   dėl tam tikrų apsaugos priemonių, susijusių su labai patogenišku H5N8 potipio paukščių gripu Danijoje
   
      
         (pranešta dokumentu Nr. C(2016) 7737)
      
   
   (Tekstas autentiškas tik danų kalba)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               paukščių gripas yra užkrečiama virusinė naminių ir kitų paukščių liga. Paukščių gripo virusų, kuriais užsikrečia naminiai paukščiai, sukelta liga būna dviejų pagrindinių formų, kurios skiriasi pagal virulentiškumą. Mažai patogeniškas virusas paprastai sukelia tik nesunkius simptomus, o labai patogeniško viruso pasekmė yra labai didelis daugelio rūšių naminių paukščių gaištamumas. Ši liga gali turėti labai didelį neigiamą poveikį paukštininkystės sektoriaus pelningumui;
            
         
               (2)
            
            
               nors paukščių gripu dažniausiai užsikrečia paukščiai, kartais ir esant tam tikroms aplinkybėms ligos virusu taip pat gali užsikrėsti žmonės;
            
         
               (3)
            
            
               kilus paukščių gripo protrūkiui atsiranda pavojus, kad ligos sukėlėjas gali išplisti į kitus ūkius, kuriuose auginami naminiai arba kiti nelaisvėje laikomi paukščiai. Todėl prekiaujant gyvais paukščiais ar kitais nelaisvėje laikomais paukščiais arba jų produktais virusas gali plisti iš vienos valstybės narės į kitas valstybes nares ar į trečiąsias šalis;
            
         
               (4)
            
            
               Tarybos direktyvoje 2005/94/EB (3) nustatytos tam tikros prevencinės priemonės, susijusios su paukščių gripo priežiūra ir ankstyvu nustatymu, ir būtiniausios kontrolės priemonės, taikytinos kilus šios naminių arba kitų nelaisvėje laikomų paukščių ligos protrūkiui. Toje direktyvoje numatyta, kad kilus labai patogeniško paukščių gripo protrūkiui turi būti nustatytos apsaugos ir priežiūros zonos;
            
         
               (5)
            
            
               Danija pranešė Komisijai apie labai patogeniško H5N8 potipio paukščių gripo protrūkį, kilusį jos teritorijoje esančiame ūkyje, kuriame auginami naminiai arba kiti nelaisvėje laikomi paukščiai, ir ėmėsi priemonių, kurių reikalaujama pagal Direktyvą 2005/94/EB, įskaitant apsaugos ir priežiūros zonų nustatymą;
            
         
               (6)
            
            
               Komisija išnagrinėjo priemones, kurių Danija ėmėsi pagal Direktyvą 2005/94/EB, ir įsitikino, kad šios valstybės narės kompetentingos institucijos nustatytų apsaugos ir priežiūros zonų ribos yra pakankamai toli nuo ūkio, kuriame patvirtintas ligos protrūkis;
            
         
               (7)
            
            
               kad būtų išvengta bet kokių nereikalingų Sąjungos vidaus prekybos trikdymų ir trečiųjų šalių sudaromų nepagrįstų prekybos kliūčių, būtina bendradarbiaujant su Danija skubiai Sąjungos lygmeniu apibrėžti šios valstybės narės nustatytas apsaugos ir priežiūros zonas;
            
         
               (8)
            
            
               todėl šio sprendimo priede reikėtų apibrėžti Danijos apsaugos ir priežiūros zonas, kuriose taikomos Direktyvoje 2005/94/EB nustatytos priemonės, ir nustatyti šio suskirstymo į zonas galiojimo datą;
            
         
               (9)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Danija užtikrina, kad apsaugos ir priežiūros zonos, nustatytos pagal Direktyvos 2005/94/EB 16 straipsnio 1 dalį, apimtų bent tas teritorijas, kurios šio sprendimo priedo A ir B dalyse nurodytos kaip apsaugos ir priežiūros zonos.
   2 straipsnis
   Šis sprendimas taikomas iki 2017 m. sausio 31 d.
   3 straipsnis
   Šis sprendimas skirtas Danijos Karalystei.
   
      Priimta Briuselyje 2016 m. lapkričio 24 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  2005 m. gruodžio 20 d. Tarybos direktyva 2005/94/EB dėl paukščių gripo kontrolės Bendrijoje priemonių ir panaikinanti Direktyvą 92/40/EEB (OL L 10, 2006 1 14, p. 16).
   
      PRIEDAS
      A DALIS
      Apsaugos zona, kaip nurodyta 1 straipsnyje:
      
                  ISO šalies kodas
               
               
                  Valstybė narė
               
               
                  Kodas
                  (jei yra)
               
               
                  Pavadinimas
               
               
                  Taikoma iki (pagal Direktyvos 2005/94/EB 29 straipsnį)
               
            
                  DK
               
               
                  Danija
               
               
                   
               
               
                  Teritorija, kurią sudaro:
               
               
                   
               
            
                   
               
               
                   
               
               
                  02217
               
               
                  Helsingioro savivaldybės (ADNS kodas 02217) dalys, esančios 3 kilometrų spinduliu nuo centro, kurio GPS koordinatės yra N56.0739; E12.5144.
               
               
                  2016 12 13
               
            B DALIS
      Priežiūros zona, kaip nurodyta 1 straipsnyje:
      
                  ISO šalies kodas
               
               
                  Valstybė narė
               
               
                  Kodas
                  (jei yra)
               
               
                  Pavadinimas
               
               
                  Taikoma iki (pagal Direktyvos 2005/94/EB 31 straipsnį)
               
            
                  DK
               
               
                  Danija
               
               
                   
               
               
                  Teritorija, kurią sudaro:
               
               
                   
               
            
                   
               
               
                   
               
               
                  02210
                  02217
                  02270
               
               
                  Helsingioro, Gribskovo ir Fredensborgo savivaldybių dalių teritorija, esanti už nurodytosios apsaugos zonos 10 kilometrų spinduliu nuo centro, kurio GPS koordinatės yra N56.0739; E12.5144.
               
               
                  2016 12 22
               
            
                   
               
               
                   
               
               
                  02217
               
               
                  Helsingioro savivaldybės (ADNS kodas 02217) dalys, esančios 3 kilometrų spinduliu nuo centro, kurio GPS koordinatės yra N56.0739; E12.5144.
               
               
                  2016 12 14–2016 12 22